S-353/2007

Mál þetta, sem þingfest var þann 6. september sl. og dómtekið sama dag, var höfðað með ákæru lögreglustjórans á Selfossi, dagsettri 13. ágúst 2007, á hendur E-kk-þgf J-kk-þgf B-kk-þgf, kt. 000000-0000, Krummahólum 4, Reykjavík, „fyrir fíkniefna- og umferðarlagabrot

I.

með því að hafa aðfaranótt fimmtudagsins 5. apríl 2007 á skemmtistaðnum Broadway í Ármúla í Reykjavík, haft í vörslu sinni 1 töflu af Ecstasy (MDMA), sem lögregla fann við leit á ákærða umrætt sinn.

Telst brot ákærða varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, 75/1982, 13/1985, 68/2001 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

II.

með því að hafa að morgni laugardagsins 21. apríl 2007 ekið bifreiðinni BK-043 undir áhrifum áfengis (vínandamagn í blóði 1,56‰) um Biskupstungnabraut, inn á bifreiðastæði við Þrastalund í Grímsnesi, þar sem lögregla hafði afskipti af ákærða.

Telst brot ákærða varða við 1. sbr. 3. mgr. 45. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, til að sæta upptöku á framangreindum fíkniefnum (efnaskrá nr. 11509), samkvæmt 6. mgr 5. gr. laga nr. 65/1974 og 2. mgr. 14. gr. reglugerðar nr. 233/2001 og til sviptingar ökuréttar samkvæmt 101. og 102. gr umferðarlaga nr. 50,1987 sbr. lög nr. 44,1993, lög nr. 57,1997, lög nr. 23,1998, lög nr. 132,2003 og lög nr. 84,2004.“

Ákærði mætti við þingfestingu málsins og játaði sök greiðlega. Málið var því tekið til dóms samkvæmt 1. mgr. 125. gr. laga nr. 19/1991 um meðferð opinberra mála.

Um málavexti vísast til ákæruskjals. Sannað er að ákærði framdi brot það sem greinir í ákæru og það er réttilega fært til refsiákvæða. Ákærði hefur með háttsemi sinni unnið sér til refsingar.

Samkvæmt sakarvottorði sem liggur frammi í málinu gekkst ákærði undir sátt 29. apríl 2002 vegna brota á 2. mgr. 45. gr. umferðarlaga og 1. mgr. 48. gr. og var gert að greiða 55.000 króna sekt auk þess að vera sviptur ökurétti í tvo mánuði. Þann 14. nóvember 2005 gekkst ákærði undir sátt vegna brota á 2. mgr. 45. gr. og 2. mgr. 73. gr. umferðarlaga. Er ákærði því sakfelldur í máli þessu í þriðja sinn vegna ölvunaraksturs. Þá gekkst ákærði undir sátt þann 20. desember 2004 vegna brota á lögum um ávana- og fíkniefni og var gert að greiða 37.500 krónur í sekt til ríkissjóðs.

Með hliðsjón af þessu er refsing ákærða ákveðin fangelsi í þrjátíu daga. Með vísan til dómvenju þykir ekki fært að skilorðsbinda refsinguna. Þá greiði ákærði 50.000 króna sekt til ríkissjóðs, sem honum ber að greiða innan fjögurra vikna frá birtingu dóms þessa en sæta ella fangelsi í fjóra daga.

Auk þess skal ákærði sviptur ökuleyfi ævilangt frá birtingu dóms að telja.

Þá skal ákærði sæta upptöku á einni töflu af ecstasy (MDMA) töflu.

Ákærði greiði allan sakarkostnað sem er vegna alkóhólrannsóknar 28.287 krónur og þóknun skipaðs verjanda síns, H-kk-ef I-kk-ef hæstaréttarlögmanns 65.000 krónur. Hefur þá verið tekið tillit til virðisaukaskatts.

Á-kvk-nf G-kvk-nf héraðsdómari, kveður upp dóm þennan.

D ó m s o r ð :

Ákærði, E-kk-nf J-kk-nf B-kk-nf, sæti fangelsi í þrjátíu daga.

Ákærði, greiði 50.000 þúsund krónur í sekt til ríkissjóðs innan fjögurra vikna frá birtingu dóms þessa að telja en sæti ella fangelsi í tólf daga.

Ákærði skal sviptur ökurétti ævilangt frá birtingu dóms að telja.

Ákærði sæti upptöku á einni ecstasy (MDMA) töflu.

Ákærði greiði sakarkostnað 93.287 krónur, þar með talin þóknun skipaðs verjanda ákærða, H-kk-ef I-kk-ef hæstaréttarlögmanns 65.000 krónur.

Á-kvk-nf G-kvk-nf.